**Az utónév utónévjegyzékbe történő felvétele iránti kérelem**

|  |
| --- |
| 1. Kérelmező neve: |
|  |
| 2. Kérelmező lakóhelye: |
|  |
| 3. Kérelmező tartózkodási helye[[1]](#footnote-1)\*: |
|  |
| 4. Kérelmező elektronikus levél (e-mail) címe[[2]](#footnote-2)\*: |

|  |
| --- |
| 5. **Kért utónév:** |
|  |
| 6. Az utónév **női / férfi.** *(A megfelelő rész aláhúzandó.)* |
|  |
| 7. Kezdeményezés indoka: |
|  |
| 8. Az utónév eredete[[3]](#footnote-3)\*: |
|  |
| 9. Az utónév jelentése[[4]](#footnote-4)\*: |

Kelt: ………………………………

|  |  |
| --- | --- |
|  | ……..……………………………….kérelmező aláírása |

**Általános tájékoztatás**

**Az anyakönyvezhető utóneveket a kultúráért felelős miniszter miniszteri rendeletben állapítja meg.** Az utónévjegyzékben nem szereplő utónév anyakönyvezhetősége érdekében az anyakönyvi szervként kijelölt Közigazgatási és Területfejlesztési Minisztérium a kérelmet a Nyelvtudományi Kutatóközpontnak (a továbbiakban: Kutatóközpont) **továbbítja.** A Kutatóközpont a kérelmezett utónévvel kapcsolatos véleményét harminc napon belül a Kulturális és Innovációs Minisztériumnak küldi meg. **Az utónév anyakönyvezhetőségével kapcsolatos végső döntést a kultúráért felelős miniszter – szakértői bizottság bevonásával – hozza meg.** A miniszter az anyakönyvezhető utóneveket miniszteri rendeletben teszi közzé.

Az utónév utónévjegyzékbe történő felvételének kezdeményezése jelen nyomtatványon írásban vagy elektronikus úton történhet. A kérelem bármely anyakönyvvezetőnél, valamint közvetlenül a Közigazgatási és Területfejlesztési Minisztériumnál is benyújtható. A kérelem díj- és illetékmentes.

A kitöltött és aláírt (!) kérelem a Közigazgatási és Területfejlesztési Minisztérium részére címezve közvetlenül a **1358 Budapest, Pf. 19.** postai címre vagy a **hatosagi@ktm.gov.hu** e-mail címre is megküldhető. A kérelem elektronikusan – Ügyfélkapu+ vagy DÁP azonosítást követően – **E-papír szolgáltatás** útján is benyújtható a Közigazgatási és Területfejlesztési Minisztérium felé. A kitöltött nyomtatványt ebben az esetben elektronikus aláírással ellátva kérjük beküldeni.

A kérelem benyújtását megelőzően javasolt [az anyakönyvi eljárásról szóló 2010. évi I. törvény](https://njt.hu/jogszabaly/2010-1-00-00) 44. § (4b) bekezdése szerint figyelembe vett elvek, valamint a Kutatóközpont honlapján található alapelvek és információk (<https://nytud.hu/szolgaltatas/nevadasi-tanacsadas>) tanulmányozása.

**Kitöltési útmutató**

**1.** A kérelemben kötelezően meg kell adni a kérelmező családi és utónevét.

**2.** A lakóhely kitöltésénél a kérelmező bejelentett állandó lakcímét kell megadni.

**3.** A tartózkodási hely megadása nem kötelező. Amennyiben a kérelmező tartózkodási helye eltér a bejelentett állandó lakóhelyének címétől, az anyakönyvi szerv a megadott tartózkodási helyének címén tájékoztatja a kérelmezőt a kérelme továbbításának tényéről.

**4.** A kérelmező a kapcsolattartásra elektronikus elérhetőséget is megadhat. Amennyiben a kérelmező elektronikus elérhetőséget is feltüntetett, vagy a kérelmet elektronikus úton nyújtotta be, úgy részére az anyakönyvi szerv kizárólag elektronikus úton küld tájékoztatást.

**5.** **A kérelem kitöltésével egy utónév véleményezése kezdeményezhető, minden további utónév esetén új formanyomtatványt kell kitölteni. Új utónév kérelmezésének minősül az is, ha valaki ugyanazt a nevet többfajta írásmóddal kéri véleményeztetni.**

**6.** A hatályos jogszabályok alapján csak a születési nemnek megfelelő utónevet lehet anyakönyveztetni, ennek megfelelően meg kell jelölni, hogy a véleményeztetni kért utónév női vagy férfi utónév.

**7.** A kezdeményezés indokát minden esetben meg kell jelölni. A kezdeményezés indokolásánál javasolt kifejteni, hogy gyermeke részére szeretné a kért utónevet adni vagy névváltoztatást követően saját maga akarja a kért nevet viselni. A kérelem benyújtására további indokok is felhozhatóak.

**8-9.** A kért utónév eredetének és jelentésének megjelölése nem kötelező, ugyanakkor amennyiben a kérelmező rendelkezik információval a név eredét, jelentését illetően, akkor annak megadása segítheti a Kutatóközpont véleményének kialakítását, valamint a miniszter döntésének a meghozatalát.

A kérelmet keltezéssel ellátva, saját kezűleg aláírva kell benyújtani. Elektronikus levél útján a saját kézzel aláírt kérelem szkennelt formában vagy elektronikus aláírással nyújtható be.

1. \* Nem kötelező kitölteni. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)